
L'acció  passa  en  una  estació  de  ferrocarril, 
aprop  de  Barcelona. 


Dretes  y  esquerres,  les  del  actor 


Lo  quefe,  senyor  Pau,'l  factor  Rafel  y'l  mosso,  vestiran 
sos  respectius  trajos  com  empleyats.— Època  actual. 


flCÜE  ÚniG5 


Sala  que  serveix  de  despatx  al  Queíe  de  l'estació  de  Margine- 
da.  Portes  laterals  y  al  foro  dos  més  grans,  ab  vidrieres, 
quedonen  als  andens;  entremiíj  d'aquestes  últimes,  un 
rellotge.  Penjats  y  ciavats  per  les  parets  se  veuran  alguns 
mapes,  cartells  indicadors  de  viatges  circulars  per  l'estran- 
ger, de  fires  nacionals,  anuncis  de  birllets  ab  reducció  de 
preus  y  unà  pissarra  ahont  hi  hauran  escrites  ab  guix  les 
hores  d'arribada  y  sortida  dels  trens  del  dia.  En  segon  ter- 
me a  la  dreta  una  taula  escriptori,  y  a  l'esquerra  un'altra 
ab  aparato  telegrafien.  En  primer  terme,  sofà,  sillons  y 
cadires;  damunt  de  cada  taula,  un  quinqué  encès. 


ESCENA  PRIMERA 

ANTONIETA  Y  LAYETA 

(Al  aixecat  se  el  taló,  Anionieta  entra  pe?'  la  pot  ía  de  l'es- 
querra y  Layeta  la  segueix  ab  una  flor  a  la  mà.) 
Laye.     Mare  de  Déu,  senyoreta;  sembla  un  argent- 

viu...  Esperis,   que  li  posaré  aquesta  rosa  als 

cabells. 
Anto.     Deixam  estar.,  no  m'amohinis. 
Laye.     En  una  diada  com  la  d'avuy.  lesnoyes,  ademès 

de  lluhir   els  palis  nous,   s'han    de   presentar 

ben  maques. 
Anto.    Pera  rebrer  al  senyor  Pastor,  encara  estich 

lo  tren  de  les  once.  — J. 

Laye. 

Anto. 

Laye. 

Anto. 

Laye. 
Anto. 
Laye. 


Anto. 
Laye. 


Anto. 


massa  bé.  Quin  apellido  més  ordinari!  Pas- 
tor!... veyes  que  dirà  la  gent  quant  llegesca 
mon  nom  en  les  targetes  de  visita:  Antònia 
Cirera  de  Pastor.  Me  convertiré  en  lo  fruyt 
del  cirerer  bort. 

Vostè  sempre  surt  ab  uns  estiribots'.  Quant 
aquest  senyor  va  néixer  no  podia  pas  triar  un 
nom  al  seu  gust 

Es  en  và  que'l  defenssis,  perquè  l'aborreixo. 
Encara  que  no'l  conech  personalment,  me  do- 
nen tentacions  de  tirarme  de  cap  a  la  via, 
quant  penso  que  ha  de  ser  el  méu  marit. 
Si  que  la  fariem  bona !  En  la  via  podria  enso- 
pegar ab  una  màquina,  lo  qual  seria  pitjor 
que  si  ensopegués  ab  un  marit. 

(Se  sent  de  Uuny  lo  xiulet  d^un  tren.) 
Però,  veyàm  .  perquè  no  m'han  de  de;xar 
casar  ab  l'Adolfito  Dols?  Aquest  al  menos 
posseheix  un  nom  bonich 

Fugi,  senyoreta  fugi;  que  no  veu  que  es  un 
nyicris,  un  llepafils? 

Això  no  li  retreguis.  Quna  culpa  té  ell  d'haver 
nascut  setmesó? 

No  tinga  por,  senyoreta,  que  no  me'l  men- 
jaré., ni  qué  fos  un  merenga!,..  No  diuhen 
qu'es  fill  d'un  fideuer?  Donchs,  què  vol  que 
fassi  son  pare  més  que  fideus  y  macarrons? 
Aquest  escropuló  es  una  brossa  que  se  li  ha 
ficat  pels  ulls  y'l  diable  que  li  trega  Com  si 
no  n'hi  hagués  més  d'homes  al  mon!  Qui  sab 
si  també  li  agradarà'l  nou  pretendent. 
Això  no  m'ho  digues  ni  en  broma! 
Lo  que  m'estranya  es  que'l  seu  papà  s'enca- 
pritxi en  feria  passar  per  promesa  d'un  sub- 
jecte que  avuy  veurà  vostè  per  primera 
vegada. 

Encara'l  cas  es  més  raro,  si  tens  en  compte 
que'l  papà  m'havia  empenyat  sa  paraula  de 
que  esperaríem  el  retorn  de  l'Adolfito  pera 
donar  aquesta  reunió.  Ab  son  consentiment, 


el  pobret  s'en  va  anar  el  dilluns  a  Barcelona 
pera  aranjar  els  papers. 

de  campana  y  soroll  imitant  la  entrada  y  eixida  del 

a  V estació ) 

.     Allavores,  perquè  haurà  cambiat  d'idea? 

.  No  ho  comprcnch.  .  L'única  cosa  que  dech 
dirte  es  que  l'oncle  Ramon, '1  capità  de  barco, 
va  declarar  fa  tres  dies  que  avuy  marxava; 
y  dos  hores  desprès  el  papà  se  dirigia  a  Barce- 
lona Quan  va  tornar  a  la  vesprada, 'm  digué: 
«Passat  demà  vindrà  en  Joanet  Pastor  y  farem 
sa  presentac  ó  com  a  promès  teu  » 

.  Quin  embolich  més  grosl  M  dimoni  que  ho 
entenga.  (Veyenl  al  senvor  /'cru  y  tractant  de 
sor.'ir  )  Xitón.'  que  ve'l  séu  papà  ! 

ESCENA  II 

DITS  Y  SENYOR  PAU 


{Entrant  pel  foio  y  tancant  les  vidrieres.)  No't 
moguis,  Layeta.  {Apart')  Acaba  d'arribar  el 
tren  número  604  y.  en  Joanet  no  ha  baixat 
{Mirant  el  rellotge.^  Encara  tinch  una  mica  d' 
esperansa.  .  Potser  qu'haurà  pres  el  tren  nú- 
mero 207.  (A  P Antom > ta.)  Holal...  Ja  estàs 
sobre  les  armes  ? 

Vi  e'n  alegro  de  vèurel,  papà;  fassim  el  favor 
d'explicarme  ., 

No'm  preguntis  rés...  no  puch  perdrer  ni  un 
segon.  Els  convidats  que  compareixeran  d'un 
moment  a  l'altre...  els  trens  que  circulen 
sense  parar,  tant  aviat  amunt  com  avall... 
mas  abligacions  de  pare.,  mos  debers  de  que- 
fe  d'estació  .  N'hi  ha  per  engegarho  tot  a 
passeig 

Però...  que  no  sab?... 

Lo  que  sé  es  que  traballo  com  un  negre  per  ta 
ditxa  y  que  tu  no  has  de  fer  més  que  obehirme 
cegament...  m'has  entès?  cegament.  Ara,  ves- 


ten  a  dalt  y  digues  que  comensin  a  encendrer 
els  llums  de  la  sala 
Anto.  Ja  hi  vaig,  papà...  no  s'incomodi.  {Apart)  Al 
cap  y  a  la  fi,  crech  que  valdrà  més  que  jo 
mateixa  li  canti  la  cartilla  al  senyor  Pastor. 

(Se'n  va  per  l }  esquerra.) 

ESCENA  III 
SENYOR  PAU  Y  LAYETA 


Pau.  Ara  enrahonarèm  un  xich  nosaltres  dos.  Per 
ahont  roda  en  Ramon? 

Laye.  Qui?  El  seu  germà?  L'he  deixat  al  menjador 
tastant  tots  els  licors  que  hi  ha  a  la  taula. 

Pau.  Perquè  no'ls  guardaves  a  l'armari?  De  segur 
que  li  pujaran  al  quint  pis.  Has  comprat  al- 
guns pastells  pera  pendre  xacolata? 

Laye.     He  comprat  dos  dotzenes  de  bescuyts. 

Pau.  No  més  dos  dotzenes  pera  trenta  persones!  Laí 
cosa  anirà  molt  magre. 

Laye.  Es  que  vostè  m'havia  encarregat...  Però,  això! 
ray,  tornaré  a  cal  pastisser... 

Pau.  No,  dona,  no.  no  stas  beneyta..  tot  depèn! 
de  la  col-locaciò.  Agafes  més  plats,  hi  posesí 
els  bescuyts  escampats  y  semblarà  que... 

Laye.  Que  hi  han  més  plats  ..  però  els  pastells  no- 
faran  cria 

Pau.  Veuràs  ...  aquesta  es  una  manya  de  les  meves. 
]a  coneixes  ma  norma  de  conducta:  «Sump-i 
tuositat  ab  economia.»  Ah;  te  recomano  que'ls 
aixarops  sían  espesos,  ben  carregats  de  sucre  .. 
així  embafen  més  depresa. 

Laye.  (Apart.)  Que  n'es  de  rata!  No  sé  com  no  se'n 
dona  vergonya !  " 

Pau.  Sento  la  veu  d'en  Ramon;  ves  a  la  feyna  y  en- 
recòrdat:  «Sumptuositat,.  » 

Laye.    Sí...  ab  economia.   (Apart.)  No't  faran  gaire 
nosa'ls  teus  convidats. 
(Seu  va  en  el  moment  que.  entra'l  senyor  Ramom.y\ 


ESCENA  IV 
SENYOR  PAU  Y  SENYOR  RAMON 

Ramon.  Ks  aixerida  aquesta  minyona'  De  bona  gana 
me  l'emportaria  a  -  mèrica. 

Pau.       i  Escandalitzat.)  Ramon  i 

Ramon  Y  bé  .  perquè  t'esparveres?  Soch  solter,  ne- 
cessito una  xicota  que'm  cusi  els  botons  a  bordo 
y  he  llegit  en  els  ulls  de  la  Layeta  que  es  una 
mestra  en  aquesta  especialitat 

Pau.        May  posaràs  seny:  jo  crech  que  sempre  seràs 
un  cap  vert    Pensa  que  las   parets  tenen  ore- 
lles y  que  l'Antonieta... 
I  Ramon.  No  t'apuris,  home  ..  girem  de  full.  Què?.,  ja  ha 
arribat  el  promès  de  la  noya? 

Pau.  Encara  no;  haurà  fet  tart  pera  agafar  el  tren 
número  604  y  probablement  vindrà  ab  l'as- 
cendent número  207.  Estigues  tranquil  que 
abans  d'anarten,  el  coneixeràs. 

Ramon.  Aquesta  es  una  clàusula  indispensable.  Quan 
me  vas  confiar  ton  progecte  de  buscar  un  par- 
tit ventat jós  pera  l'Antonieta,  ja't  recordaràs 
pue't  vaig  prometrer  que  li  donaria  vuyt  mil 
duros  de  dot...  ab  la  condició  de  que  m'agra- 
dés l'home  qu'escullís  per  marit. 

Pau.       (Vivament )  'a'l  veuràs...  ja'l  veuràs  .. 

Ramon  Y  si'l  fulano'm  plau,  tot  seguit  afluixo  els  cor- 
dons de  la  b^ssa 

Pau.  Vaja!  es  c  >;n  si  compressis  un  meló  a  la  plas- 
sa...  El  vuis  a  tatx  ? 

Ramon  (Rient.)  Si,  perquè  el  meló  y  el  casament  han 
de  ser  acertament 

Pau.  Es  un  jove  de  molt  bones  qualitats;  a  primera 
vista't  caurà  simpàtich. 

Ramon.  Millor  pera  vosaltres,  perquè  si  no'l  veya  ó 
no'm  xoqués,  se  desfaria'l  tracte  y  volarien 
els  quartos 

Pau.       [Apart.)  Malament. 

Ramon.  Ha;g  de  sortir  de    Margineda  en   el   tren  de 

las  onze  de  la  nit,  perquè'l  Yucaídn,  qu'es  el 
vapor  que  jo  mano,  està  aparellat  pera  em- 
pendrer  viatje  demà  a  Teixida  del  sol...  sens. 
remissió. 

Pau.       Sí,  sí.  .  segons  m'has  dit,  es  per  un  negoci  . 

Ramon.  Magnífich.  Porto  un  carregament  de  produc- 
tes alimenticis:  cent  quinze  dides  primerisses- 
que's  dirigeixen  a  Sant  Francisco  de  Califòr- 
nia pera  declarar  la  guerra  al  biberó...  allà 
fan  molta  falta,  perquè  la  població's  multi- 
plica d'un  modo  extraordinari.  Com  que  es  un 
carregament  exposat  a  averies  .  no  puch  con- 
fiarlo  a  la  tripulació  y  menos  en  aquesta 
època  xafogosa. 

Pau.  hs  cert  ..  mes  no  passis  ànsia...  el  tren  núme- 
ro 207  no  pot  tardar.  (Xiulet  del  tren.)  I  abal- 
ment.  ja'l  tenim  aquí.  Dintre  d'un  instant 
veuràs  al  que  ha  de  ser  el  teu  nebot 

Ramon.  Afanyat,  que  no  podem  perdrer  temps. 

Pau.  Descuida,  que  tot  s'arreglarà  a  la  mida  de 
ton  gust. 

Ramon.  Aquest  assumpto,  Pau,  l'has  de  conduhir  com 
.    si's  tractés  d'un  tren  exprés. 

(Se' 11  va  per  la  dreta} 

ESCENA  V 

SENYOK  PAU 

Pau.  Ma  situació  es  tant  apremiant  com  apurada. 
Me  trobo  entre  dos  fochs,  vull  dir  entre  dos 
pretendents:  en  Joanet  y  l'Adolfito.  M'havia 
decidit  per  l'últim,  però  es  un  ànima  freda 
que  ha  desaparegut  del  poble  -recisament 
quan  m'era  més  necessari,  y  no  hi  ha  dubte 
que  mon  germà  semportarà'ls  diners,  si  avuy 
no  li  presento'l  futur  espòs  de  l'Antonieta. 
Per  això  m'he  vist  obligat  a  valdrem  d'en 
Joanet ..  A  queix  en  cambi  es  un  poch  lleuger  de 
cascos,  però  aquests  estornells's  converteixen 

sovint  en  bons  pares  de  família  Al  fi  fieu  haver 

vingut. 
(Durant  V anterior  monòlech,  se  sent  primer  lo  soroll  del 
tren  que  s'atansa;  després  que1  s  para,  una  veu  crida  dins: 
«■Margineda,  dos  minulos.»  Toch  de  campana  y  al  tot- 
narse  aposar  el '  tnn  en  moviment,  nou  soroll  que  s  va 
perdent poch  a  poch.) 

ESCENA  VI 

SENYOR  PAU,  LLUÏSA  Y  UN  MOSSO 

Mosso.  (Obrint  una  de  les  portes  del  foto  y  senyalant  al 
senyor  Pau)  Veliaqui'l  senyor  Pau...  lo  quefe 
de  l'estació. 

(Desapareix  tancant  les  vidrieres) 

Lluí.     Voldria  parlarli  de... 

Pau.  Dispensi,  senyora,  estich  ocupadíssim...  si  es 
per  alguna  reclamació,  entenguis  ab  el  sub 
quefe 

Lluí.      Acabo  d'arribar  de  Barcelona.  . 

Pau.  Si  .  ab  lo  tren  207.  Casualment,  també  espero 
jo  a  un  amich  en  el  mateix  comboy. 

Lluí.  Ls  inútil  que's  molesti  La  persona  que  vostè 
espera,  no  ha  arribat 

Pau        Kh?  Què  diu?...  Com  sab  vostè  ? 

Lluí.  En  Joan  Pastor  no  vindrà  avuy,  ni  tampoch 
més  endavant. 

Pau.  (Enfadat.)  Còm  s'entén?..  Perquè's  fica?... 
(Ab  amabilitat  )  Perdoni.  .  a  qui  tinch  l'honor? 

Lluí.  Soch  la  senyora  de  Guiteras  y  habito  a  Bar- 
celona, carrer  de  Girona,  número  203.  Li  por- 
to una  carta  del  senyor  Pastor.  Donantli.) 
Desprès  que  l'ha  escrita,  m'ha  demanat  ab 
gran  empenyo  que  vingués  a  Margineda  y  se 
l'entregués  personalment.  Per  aqueix  motiu... 

Pau.  Gràcies;  ab  son  permís.  (Llegint )  «Estimat 
senyor  Pau:  He  tingut  la  desgracia  de  com- 
prometrer  a  una  noya.» 

Lluí.     Ma  cosina. 

Pau.  (Llegint.)  «  Y  de  que'ls  seus  pares  m'atrapes- 
sin  ab  les  mans  a  la  pastera,  ristich  presoner, 
però  com  m'han  tancat  al  rebost,  no'm  mancan 
les  provisions  de  boca.»  (Apart.)  Dimoni  de 
Joanet!  Se  trastoca  per  les  faldilles!...  (Con- 
tinuant la  lectura. )  «  M'han  fet  jurar  que'm  ca- 
saria ab  ella  desseguida,  baix  pena  de  perdre 
les  orelles...  y  com  jo  he  posat  carinyo  a  un 
ornament  que  hermoseja'l  meu  físich,  renun- 
cio ab  dolor  al  desitj  que  tenia  de  ferlo  avi. » 

Lluí.      Està  clar  y  català,  no  es  veritat? 

Pau.  Un  xich  massa.  Probablement  el  senyor  'de 
vostè  li  haurà  dictat  la  carta. 

Lluí.  Mon  espòs  està  de  viatge  y  ignora  tot  lo  que 
ha  succehit. 

Pau.       ha  qüestió  es  que  vostès  me  l'han  ben  fregida. 

Lluí.      (  Ab  dignitat .)  Fassim  el  favor  de.. 

Pau.  Dispensi,  no  parlo  ab  animo  d'ofendrer  a  nin- 
gú. .  però'l  cert  es  que  ma  filla's  quedarà  sense 
un  xavo   .  ab  la  camisa  de  l'esquena.  . 

Lluí.      í  regui  que'n  foanet... 

Pau.  Posintlo  enescabeix'  Quina  pessa  si  fos  d'or! 
No  ho  sentim  per  ell  sinó  pels  vuyt  mil  duros 
de  mon  germà,  que  fugiran  als  Estats  Units 
en  companyia  de  les  dides  Dissimuli.  .  no  sé 
lo  Mue  m'empatollo.  (Se  sev.i  la  veu  de  Ramon.) 
Es  ell!  Per  amor  de  Déu,  senyora,  que  no  se 
li  escapi  ni  una  paraula  de  lo  qu'hem  dit. 

ESCENA  VII 
DITS  Y  SENYOR   RAMON 

Ramon.  Vaja,  ja  ha  vingut  el  tren  207.  Ahont  s'ha  fi- 
cat el  promès r  (  Veyent  a  Lluisa.  i  Als  peus  de 
vostè.  ( À  Pau  )  Que  es  una  convidada? 

Pau.       Si...  endevinat 

Ramon.  (Apart.)  Vatua'l  mon!  Quin  ormeig!  (Alta 
Pau  )  La  sala  de  dalt  està  plena  de  gom  a 
gom;  la  gent  s'impacienta  y  pregunta  per  1' 

afortunat  Pastor  que  ha  de  dur  a  pasturar  a  la 
meva  neboda  Ahont  es  aquest  pillastre? 

Pau.  En  Joanet?  {Apart.)  Procurem  guanyar 
temps.  [Alt)  Haurem  de  pendrer  paciència. 
Se  posarà  en  camí  en  lo  tren  suplementari 

Lluí.  {Baix  a  Pau.)  No  cal  que  hi  conti;  que  no  se'n 
recorda.. 

Pau.       {Baix  a  Lluisa  )  Diga  lo  mateix  o  estich  perdut 

Lluí.  {Apari.)  Ben  mirat,  perquè  li  haig  de  causar 
un  disgust? 

Ramon  Allavores.  l'esperarem  a  la  sala  ..  Que  s'afa- 
nyi. Si  la  senyora'm  permet...  {Oferintli el bras 
y  apart.)  Vaya  un  vaixell  més  ben  plantat! 
Quin  velàm! 

Lluí       No  goso  acceptar  ..  tinch  de  marxar  aviat. 

Ramon  Marxar?  Si  acaben  de  dirme  que  vostè  forma 
part  dels  convidats  a  la  festa. 

Pau  (Baix  a  Lluisa  )  No'm  desmenteixi;  pendrà  el 
tren  806  que  arriba  a  les  onze. 

Ramon.  Animis,  senyora,  animis;  serà  una  nit  de  ta- 
bola. 

Lluí  (Apart  )  La  veritat  es  que  mentres  espero  el 
tren  .  (Alt.)  Però,  que  no  repara  que  aqueix 
vestit  de  viatge  no  es  propi  pera'una  reunió? 

Ramon.  Deixis  de  cansons.  Ab  les  seves  etxures,  vostè 
estarà  sempre  elegant  y  encisadora. 

Lluí  (Apart,  rient.)  Perquè  negarho?  Tinch  també 
curiositat  de  veurer  com  acabarà  aqueix  mis- 
teri. ( Pren  el  bras  del  senyor  Ramon  ) 

Ramon.  Amarra,  Ramon'  'Apart.)  Quina  arquitectura! 
Que  be's  construeix  avuy  dia !  ^on  pare  debía 
ésser  un  gran  mestre  d'aixa! 

(Se'n  van  per  la  dreta ) 

ESCENA  VIII 

SENYOR  PAU.  DESPRÉS  SENYOR  GUITERaS  Y  KAFEL 

Pau.  No  es  una  teula  sinó  una  teulada  lo  que  m'ha 
caigut  al  cap.   Això  si  que  son  apuros;  com 

m'arreglaré  pera  ensenyar  al  tronya  de  mon 
germà  el  pretendent  de  la  noya?  SoL•innisar 
ab  una  reunió  son  prometatge  sense  el  pro- 
mès .  es  realment  una  cosa  extraordinària 
que  may  s'haurà  vist  més  que  a  casa  meva. 
Al  raenos,  si  Déu  fes  el  miracle  de  que  1' 
Adolfito's  presentés  a  temps! 

Gui.  (Enirarà  per  una  pot  ta  del  foro  disputant  ab  Ra- 
fel.) Ey  ;  cuvdado!  A  mi  ningú'm  posa'ls  dits  a 
sobre.  Qui  es  el  quefe  de  l'estació? 

Rafel.  {Fent  embuts.)  A  .aquell.,  se.nyor..  Pa   .Pau. 

Pau        Hola!  Rafel,  què  hi  ha  de  bò? 

Rafel  Se...  se  .  nyor     Pa  ..Pau. 

Gui  Vaja,  acabem:  si  triga  tant  en  esplicarse, 
arribaré  a  Barcelona'l  dia  del  judici  (Al  sen- 
yor Pau  )  Escolti ..  en  quatre  paraules  el 
posaré  al  corrent.  losoch  en  Manel  Guiteras, 
fabricant  de  pells,  domiciliat  al  carrer  de 
Girona,  número  203:  a  Barcelona, '1  meu  esta- 
bliment del  Oso  Pardo  del  Pirineu,'l  coneixen 
fins  les  rates,  que  tots  els  anys  me  rosseguen 
molta  mercaderia  Vinch  de  fer  un  viatge  per 
assumptes  de  còrners  y  me'n  torno  a  casa  A 
l'estació  precedent  he  baixat  pera...  evacuar 
certa  diligència,  que  ja'm  pot  compendrer... 

Pau.       Endavant,  endavant 

Gui  Perfectament.  Al  pujar  de  nou  al  tren,  m'erro 
de  vagó  y  entro  en  lo  reservat  de  senyores... 

Pau        Donchs  ha  comès  una  falta. 

Rafel  Perquè.  .  no  ..  no.,  bai...  baixava  r 

Gui.  Perque'l  tren  ja  havia  arrancat  Que  volia 
que'm  rompés  l'ansa  del  coll?  Encara  que  les 
cortines  estaven  corregudes,  una  fortó  de 
mesch  m'ha  convensut  de  que  tenia  a  la  vora 
algun  representant  del  sexo  dèbil..  He  mirat... 
y  en  efecte,  enfront  hi  havia  una  senyora. 

Pau       Segueixi     no  s'aturi 

Rafel  Sí     sí  .de  .   pre.     pre... 

Gui.  Depressa,  no  es  això?  (Apart)  Malehit  far- 
ia! lós  I 

Pau.       (A  Rafel.)  En  resum  que  es  lo  què  ha  fet? 

Rafel.  Ha  fet  un  pe.  .  petó  ..  a  .  a  la  meva  do... 
dona  .  que  ana...va  en  lo  reser...vat 

Gui.  L'hi  pres  per  la  mera  tia.  Jo  no  tinch  pas  la 
culpa  de  que  la  seva  dona  se  li  sembli  tant. 

Rafel.  Ro..   ro.. .mansos. 

Gui         Que  no'm   creu?    Me'n    vaig   a   Barcelona   a 
cercar  ma  tia...  y  allavores  se'n  convencerà. 
s  Fent  un  moviment  pera  sortir.} 

Rafel.  (Dettninth  )  No.     no...  no 

Pau.  (A  Rafel.)  Prou,  Rafel...  vostè  que's  pro- 
posar... - 

Rafel.  Que  se  li...  li  formi  un  procés  ver.  .  ver.  bal. 

{Xiulet  d'un  tren  )  Fs  lo. .   lo  tren  66.  Ja  tornaré. 

{Se' n  va  corrent  pel  foro.) 

ESCENA  IX 
SENYOR   PAU  Y  SENYOR  GUITLRAS 

Gui.  Suposo  que  aquesta  detenció  ha  sigut  una 
broma;  permetim  que  pnigi  al  tren. 

Pau        Al  tren?  Fa  cinch  minuts  que  ha  sortit. 

Gui.  Què  diu  ara?  V  jo  que  necessito  estar  a  Bar- 
celona aquesta  mateixa  nit! 

Pau.  A  mi  que  m'esplica.  Estaria  fresch  que  tin- 
gués d'ocuparme  dels  negocis  dels  passatjersl 

Gui.  (Palpantse  )  Ay !  Mare  de  Déu  Santíssima! 
Aquesta  sols  em  faltava  ! 

Pau.       Algun  altre  ciri  trencat?  Què  li  passa? 

Gui  Que  ciris  ni  què  xerivies!  Que  m'he  deixat  al 
vagó'l  sobretodo  ab  lo  portamonedes  y  el  bit- 
llet del  ferro  carril.  Ni  diners  tindré  pera 
tornar  a  Barcelona  (Registrantse  les  butxaques) 
Lo  méu  capital  consisteix  en  quaranta  cinch 
cèntims,  qu'es  el  preu  d'una  paquetilla. 

Pau.  No  cridi,  ni's  neguitegi  que  no  n'hi  ha  per 
tant.  Margineda  es  una  vila  q^e  conta  ab  tota 
mena  de  recursos 

Gui.       Però  que  no  sent  que  ho  he  perdut  tot? 

Pau.  Si  la  cadena  que  porta  a  1'  armilla  no  remata 
ab  una  cabessa  d'alls...  a  quatre  passos  de  1' 
estació  podrà  empenyar  el  rellotge. 

Gui  Y  que  vol  que'm  donguin  per  aqueix  calderó- 
melro?  (Mostrant  un  rellotge  gros  de  metall.') 

Pau.  Li  repeteixo  que  no  n'haig  de  fer  rès  dels  seus 
enredos.  Ja'n  tinch  prou  de  trencacolls  ab  els 
meus. 

Gui.  Ay,  vatualisto!  Es  a  dir  que  m'hauré  de  que- 
dar aquí  a  la  f orsa  ? 

Pau  (Guaytant  perla  porta)  Bò!  Altre  vegada'l 
gegant  dels  Magyares 

ESCKNA  X 

DITS  Y  SENYOR  RAMON 

Ramon.  No  puch  aguantar  més  ..  y  ja'm  comenso  a 
empipar  Si  es  creu  aquest  ximple  que  tinch  la 
sanch  d'horxata,  s'equivoca  de  mitj  a  mitj. 
(Veyent a  Guiterds)  Ay,  caratsusí  però  si  ja'l 
tenim  aquil  Gràcies  a  les  onze  mil  verges! 
(Acostantse  y  mirantlo  ab  atenció.)  Es  sapat  y 
fins  guapot...  de  segur  que  farem  forrolla. 

Pau.       (Ab  sorpresa. )  Y  ara? 

Gui.        (Pasrnat.  )  Què  es  boig  aquest  home? 

Ramon  Encare  no  s'ha  vestit?  Hem  d'enllestir  de- 
presca.  Apa;  un  xich  mes  de  brillo...  manegis 
una  mica. 

Gui.       Que'm  manegi? 

Ramon  ( Examinant} o  )  Bona  marca  .  ulls  vius.,  rems 
lleugers  .  el  nas  ben  tallat  .  tòcala,  noy !  Jo 
soch  així's  ..  al  primer  cop  de  vista, 'm  faig 
carrech  d'una  persona...  Serà  joch  de  poques 
taules  .  vostè  fa  per  mi  y  ens  entendrem 
aviat. 

Gui  (Apart.)  Sembla  un  gitano  que  barata  un 
caball!  (Alt )  Li  agraheixo  molt,  però.  . 

Ramon  Li  dich  que  m'agrada  y..   prou 

Pau.       (Apart)  L'hi  agrada...  m'he  salvat  I 

Ramon.  Apa !  apa !  a  vestirse  Vaig  a  dalt  a  anunciar 
sa  vinguda.  (Apretantli  la  mà)  Encaixa,  Joanet, 
encaixa,  lligarem  bé,  d'allò  més  bé.  (.Se'n  va 
pet  la  dreta.) 

ESCENA  XI 
SR.  PAU,  SR.  GUITERAS  Y  DESPRÉS  LAYETA 

Gui.  Se'n  va  a  anunciar  ma  vinguda  Què  potser  es 
el  séu  criat? 

Pau.       Qui   ell?  Cà,  home.  .  es  un  faro... 

Gui.        Un  faro? 

Pau.  Que  s'acaba  d'encendrer  y  que  il•lumina  la  si- 
tuació. 

Gui.        No  ho  comprench. 

Pau.  Ni  falta  que  hi  fa.  t  Ab  alegi ía.)  El  càs  es  que 
a  vostè  li  agrada  y  lo  demés  son  trons  Escolti... 
vaig  a  esplicarli  de  lo  que's  tracta. 

Gur.        Santa  paraula! 

Pau,  Però,  no...'ns  mancaria'l  temps.  (Cridant.) 
Layeta! 

Gur.        Perquè  la  crida? 

Pau.  Deixim  estar  :  A  Layeta  que  entra.)  Portam  la 
levita  negra  y  una  corbata  blanca  Au;  no  te 
entretingués 

Laye.    Molt  bé  diu  (Desapareix. ) 

Gui.        -'  Assonibfat.)  Una  levita  y  una  corbata! 

Pau.  Vostè  no's  fiqui  en  rès  Li  garanteixo  que 
marxarà  a  Barcelona  a  les  onze,  ab  un  bitllet 
de  primera  que  li  regalaré. 

Gui.       Y  la  reclamació  del  factor? 

Pau.  Això  queda  pel  méu  compte.  Ab  cinch  pessetes 
amansirem  son  honor  ultrajat.  Ademés,  tele- 
grafiaré a  Barcelona  a  fi  y  a  efecte  de  que,  al 
arribar  a  aquella  estació  li  entreguin  el  sobre- 
todo  y  els  restants  objectes  que  ha  perdut. 

Gui.        Que   Deu  li  pach!  cregui  que  may  oblidaré... 

Laye.  (Ab  la  levi.'o  y  la  corbata.)  Tinga,  si  es  servit. 
(Se'n  va.) 

Pau  No'm  dongui  les  gràcies  y  posis  aquestes 
prendes 

Gut.        Ahont  haig  d'anar  tant  curro? 

Pau.       (  Ajudanilo  a  vestir.)  Vaja  no  siga  cansoner. 

Gui         Que  dona  alguna  festa? 

Pau.  Si.  .  d'aquelles  que  tenen  ressonada.  El  prenen 
a  lloguer 

GuL        Corn  a  convidat  ? 

Pau        No,  com  a  promès 

Gui         {Fent un  salt.')  Promès?... 

Pau.  Si,  promès  de  ma  filla;  d'una  nova  de  dinou 
anys  molt  guapa  v  que  possehirà  un  bon  dot. 

Gui  No  es  un  retrato  defectuós '1  que  vostè 'm  p'nta, 
més,.,  hi  haurà  una  dificultat 

Pau.  La  de  que  vostè  vol  anàrsen  a  Barcelona 
aquesta  mateixa  nit? 

Gui.        Irremisiblement  mort  o  viu! 

Pau.  Aquesta  tecla  ja  l'iem  tocada  abans.  Accepta 
ma  proposició,  si  o  no? 

Gui.  L'accepto  .  però  encara's  presenta  un  altre 
petit  inconvenient 

Pau        Quin  r 

Gui  Que  soch  casat.  Un  home  no  pot  reunir  totes 
les  perfeccions 

Pau.        Y  això  què  hi  fa? 

Gui.  Que  li  sembla  cosa  de  riurer?  Vostè  si  que  no 
repara  en  pels.  De  quan  ensà  autorisa'l  còdich 
la  bigàmia? 

Pau.  No  s'apuri  .  vostè  no  contraurà  segon  matri- 
moni. Se  tracta  simplement  d'una  reunió  de 
prometatge. 

Gui.        Es  que   tampoch  vull  comprometrem  en  rès 

Pau.  Descansi,  descansi.  (Arreçianili  la  corbata?)  Que 
n' es  de  desmanyotat!  Així...  ara  està  com  cal. 

Gui.        Però.  . 

Pau.  Si  refusa.  .  fora  bitllet  gratuit  Veyàm,  estem 
entesos?  Per  altre  part,  consideri  que'l  llogo 
sols  per  una  hora,  com  si  fos  un  cotxe  de  pa- 
rada ( Apaft  i  Y  tant  bon  punt  en  Ramon 
afluixi  els  calés,  t' engegaré  a  fregar. 

Cul  (Rumiant.)  No  goso  decidirme,  perquè.  (De 
prompte  ab  resolució.)  Alabat  sia  Déu'  Accepto. 
M'engresca  l'idea  de  ser  promès  d'una  nova 
tant  ressalada,  encara  que  no  sia  més  que  per 
una  hora. 

Pau.  Donchs  queda'l  pacte  ajustat;  d'aquí  endavant 
vostè  serà  en  Joanet  Pastor. 

Gui.        No  obstant,  m'interessa  saber  el  motiu.  . 

Pau  Es  per  causa  d'en  Ramon,  del  meu  germà  ..  ja 
li  exposaré  més  tart  Vaja,  anem.  (Parantse.) 
Ah  dimoni.  .  Y  si  aquella  senyora  que  m'ha 
enviat  en  Joanet  descubreix  l'enganyifla? 

Gui.        Quina  senyora? 

Pau.  Una  desconeguda  que  ha  vingut  expressa- 
ment de  Barcelona;  però  li  parlaré  y  pregant- 
li  ab  insistència  ..  (  Veyent  entrar  fer  la  dreta  a 
Ramon  y  Antonieïa  )  Ara,  astúcia  y...  a  fer  el 
paperot. 

ESCENA  XII 
DITS,  ANTONIETA  Y  SENYOR  RAMON 

Ramon  (Al senyor  Guiteras  )  Fn  ma  vida  he  vist  més 
patxorra  que  la  de  vostè  Què  hem  de  fer?  En- 
cara no  alsa  les  ancores? 

Pau  hs  una  mica  presumit;  no  acaba  may  d'empo- 
laynarse. 

RAMON  Ay,  vatua'l  mon!  {Sacsejantlo  ab  forsa.)  Quan 
se  presenta  l'hora  del  combat,  lo  jovent  s'ha 
de  posar  a  la  vanguardia. 

Gui.        Es  que.. 

Pau.  (Baix,  al  senyor  Guiteras.)  Calli.  (Alt.)  Aniich 
Joanet,  tinch  el  gust  de  presentarli  el  meu  ger- 
mà, capità  de  la  marina  mercant  y  padrí  de  1' 
Antonieta. 

Gui.  (Donant  li  lama.)  Me'n  alegro  molt  de  conèi- 
xel. 

Ramon  Bé  ..  bé  ..  Els  cumpliments  m'empalaguen.  Ja 

li  he  declarat  abans  que  m'agradava  y.  .  amo- 
llaré'ls vuyt  mil  naps. 
Pau.       (Apart)  Quina  xiripa! 
Gui-        Vuyt  mil  naps ! 
Ramon  Cabals.  Suposo  que  en  Pau  li  haurà  parlat  de 

aqueix  present. 
Cul.        {No  recordantse  del  seu  paper  )  Per  ma  part,  cre- 
gui que  tant  se  me'n  donen  naps  com  cols. 
Ramon  Què  xerra? 

Pau.       (  Vivament.)  Es  un  jove  tant  desinteressat... 
Ramon.  Ah!  millor...  millor  ..   (Aílàrganili  la  ma.)  Tó- 

quila !  iun  promet  que  la  farà  ditxosa? 
Gui.        (Al?  iò  solem, .e    Li  juro,  capità,  que  si  no  ho  es, 

no  serà  per  culpa  meva. 
Ramon.  Té  bons  acudits*  i  ero.  .  com  hi  ha  renell!...  si 

's  queixa  de  vostè,  ens  veurem  les  cares. 
Pau.       No  tingues  por,  no  tingues  por...  la  nova  serà 

felissa! 
Ramon  Li  previnch  que  no'm  xoquen  els  dropos  L'any 
vinent,  al   tornar  d'Amèrica,   vuy   bressar   y 
cantar  el  Noy   de  la  mare  a  un  nebodet  ben 
aixerit. 
Gui.        Ab  llicencia  de  vostè...   li  diré  que   aquesta 
mercaderia.  .  no  s'acostuma  a  fabricar  per  en- 
càrrech. 
Ramon.  No?  .  donchs  arranjeuvos.  Lo  principal  pera 
vosaltres  es  haver  obtingut  lo  que  més  us  con- 
venia:  mon  consentiment  al  matrimoni.   QAl 
senyo-;    Guiíeras.)  Y,    mentrestant,    abrassi   a 
l'Antonieta. 
Pau.       Home,  aquestes  coses  no  s'enviden 
Ramon.  (A  Pau.)  No  s'ha  de  celebrar  prompte  la  seva 

boda?  :' Al  senyor  Guiteras.}  Què  espera? 
Gui.        Oh  I  no's  pensi  que  hi  poso  reparo...  (Abrass a 

a  Ardometa) 
P^u         (Àpat!)  Hauré  d'obrir  els  ulls! 
Ramon  Què  li  sembla?  Fixis  en  sa  boca  de  pinyonet... 
en  sonjpeu  tant  rebufo  .   Fs  bonica,  no  es  veri- 
tat? 
Anto.     Oncle! 

Pau.        Ramon! 

Ramon.  A  què  venen  aquets  esgarrifalls?  No  s.'han  de 
casar?  Me  sembla  que  li  puch  anticipar  l'ar- 
gument de  la  pessa  abans  d'aixecarse  el  teló. 

Pau.        Però  això  no  s  estila. 

Ramon  Tens  rahò,  Pau  Anem,  deixemlos  solets.  No'ls 
hi  faltaran  assumptes  de  que  tractar. 

Pau.  Junts!  .  [A part.)  Déu  vulga  qu'aquest  mestre 
no  tregui  les  manyes  del  reservat  de  sen- 
yores ! 

Ramon.  Que  vens  o't  quedes? 

Pau.       Sí   .  anem.  {Apart.)  ío'l  vigilaré. 

ESCENA  XIII 

ANTONIETA  Y  SENYOR  GUITERAS 


(Apart.)  Còm  n'eixiré  del  barranch? 
{Apart.)  El  cas  es  que  la  donzella  es  un  po- 
met  de  flors.  {Alt )  Senyoreta  1 
{Apart)  No  hi  ha  més  remey;   m'armaré   d'es- 
perit.   {Alt.)  Vostè'm  dispensarà  que  li   en- 
rahoni   clarament   de  tot   lo  que  pertany   al 
nostre  progectat  matrimoni. 
Caram,  senyoreta.     Si   hem   d'  nrahonar   de 
tot  lo  del  matrimoni  .  la  conversa  adoleixerà 
de   certes  escabrositats.  .   (Apart.)  Jo't   flichl 
l'educació  està  molt  avansada  a  Margineda 
Vostè  té  cara  de  ser  una  excelent  persona, 
un  galant  caballer. 

No  sols  en  tinch  la  cara,  sinó'ls  fets.  Ho  pot 
ben  creurer. 

Sent  així,  no  reparo  en  declararli  una  cosa 
de  gran  importància.  Senyor  Pastor,  jo  esti- 
mo a...  un  altre. 

Oydà!  Allavores  vostè  no  vol  que  l'encamini 
al  peu  del  altar? 

Primer  morta,  que  ser  de  vostè.  {Apart)  Ara's 
posarà  rabiós. 
{Ol•lidantse   del    seu    paper.)    Donchs,    franca- 

l.o  tren  de  les  once.— 8. 

ment...  no  s'apuri,  que  a  mi  no  se  m'endona 
un  pitó. 

Anto.     (Ah  gran  admiració  )  Què  diu  ? 

Gui.  Perdoni  .  se  m'ha  entrebancat  la  llengua, 
volia  dir:  y  vostè  tindrà  pit  pera  donarme 
aqueix  sofoch  ? 

Anto.  Me  sab  molt  greu,  però  estich  enamorada 
d'un  jove  d'aquesta  vila,  de  l'Adolfito  Dols 
Fa  sis  dies  que's  troba  a  Barcelona  despatxant 
els  papers  del  casament;  però  acabo  de  rebrer 
noticies  seves..  Demà  tornarà  y  resultarà  per 
lo  tant  un  pretendent,  de  sobres. 

Gui.        Si  .  si...  l'onzè  no  destorbaràs 

Anto.  (Carïnyosament.)  Abandonarà  ses  pretensions? 
Posarà  dificultats  a  la  boda? 

Gui.  Consideri,  Antonieta,  que  seria  violent  que  jo 
li  dongu^s  carbassa.  '1  mon  aniria  al  revés. 
Y  després...  quin  orgull  ha  de  tenir  un  home 
ab  quarauta  cinch  cèntims  a  la  butxaca?  Però 
no  cal  que  s'amohini,  que  si  no  renuncio  des- 
seguida  a  sa  blanca  mà,  serà  pel  goig  de  con- 
servaria una  estoneta 

Anto.    Per  una  estona  ?  No  endevino.. 

Gui.       Depositi  en  mi  sa  confiansa 

Anto.     Sí;  la  deposito  en  vostè  enterament. 

(Guiteras  besa  la  mà  que  A?itonieta  li  allarga  En  aqueix 
instant  s*  obra  la  porta  de  P 'esquer  ra  y  Antonieta  desa- 
pareix assustada  pet  la  dreta.) 

ESCENA  XIV 

SENYOR  GUITERAS.  DKSPRÉS  LLUÏSA 
Y  SENYOR  RAMON 


Gui.  Aquesta  nova  posseheix  una  fesomia  molt 
agradable  y  apetitosa.  .  Però,  son  verdes,  Gui- 
teras. Hi  ha  ocasions  en  que'ls  turchs  em 
causan  admiració  y  enveja  ( En/ran  Lluïsa  y  el 
senyor  Ramon  per  l1  esquerra.) 

Ramon.  Per  més  que  li  estranyi  ja  ha  arribat  en 
Joanet 

Gui.       (Apatt,  colocantse  en  segon   terme  )  L' oncle  Ra- 
mon... y  lo  pitjor  es  que  no  ve  sol. 

Lluí.      En  bona  fè,  desitjaria  que  me'l  presentés. 

Cul.        Mosca!...  la  meva  dona  1.. 

{Tapanf.se  ab  el  mocador?) 

Ramon.  Ara'l  toparem. 

Lluí      {Apart.)  Tal  volta  s'haurà  escabullit ! 

Gui.       (Apart)  Si  pogués  tocar  el  dos!   (Fent  un  mo- 
viment pera  sortir  ) 

Ramon.  Ah!  Vlírissel...  en  aquell  reco. 

Gui.        {Girantse d1  espatlles  )  M'han  atrapat ! 

Lluí.     No  li  veig  ni  la  punta  del  nas. 

Ramon  Joanet,  aquesta  senyora  desitjaria... 

Gui         {Mudant  de  veu.')  No.,  un  altre  vegada;  dissi- 
mulin, no'm  trobo  gayre  catòlich. 

(Sin  va  per  la  dreta.) 

ESCENA  XV 

LLUÏSA  Y  SENYOR  RAMON 

Lluí      Qualsevol  diria  que  li  fem  por ! 

Ramon.  Pobre  xicot;  es  ben  digne  de  llàstima;  l'emoció 

de  la  primera  entrevista  l'ha  esfareit  d'un  mo- 

do  extraordinari.  Es  massa  vergonyós. 
Lluí.     Si.  .  deu  ser  això.  (Apart)  Es  precís  sortir  de 

dubtes  al  moment. 
Ramon.  Però,  què  li  passa,  hermosa  senyora?  Se  me 

afigura  que  està  agitada,  nerviosa.. 
Lluí      No'n  fassi  càs.   Voldria  demanar  un  dato  al 

senyor  Pau. 
Ramon.  {Oftrintli  el  bras)  Si  no  hi  té  inconvenient, 

l' acompanyaré. 
Lluí.     No,  li  aprecio...  torno  tot  seguit. 

(Se'n  va  cot  ren ts.) 

ESCENA  XVI 
SENYOR  RAMON,  DESPkÉS  SENYOR  GUITERAS 

Ramon.  Es  una  criatura  angelical  un  patr^  de  bellesa! 
y  si  es  aficionada  als  viatges...  serà  la  capi- 

tana  del  Yutaian;  lo  mal  es  que  no  li  he  pre- 
guntat... Aquest  es  un  informe  indispensable, 
l'haig  d'obtenir  ab  urgència  y.  .  l'obtindré, 
(Rumiant.)  Però,  calma,  Ramonet,  no't  preci- 
pitis; no  perdis  l'agulla  de  navegar...  perquè 
podries  tirar  a  pico  l'embarcació. 

Gui.  {Entrant  apart.)  Es  ella...  es  ella  en  cos  y 
ànima!  L'he  vista  platicant  ab  el  senyor  Pau. 
Si'm  quedo  no'm  valdrà  que  fassi  l'orni...  me 
posaran  les  galtes  rojes.  Toquem  el  trot. 

Ramon.  Me  manca  un  embaixador  avispat  pera  em- 
pendrer  l'abordat je  Ah;  quin  raig  de  llum  .. 
En  Joanet!...  (Al  senyor  Guiieras)  Escolta, 
nebot. 

Gui.       Mestart,  capità. 

Ramon.  No,  ara  mateix,  l'assumpte  no  admet  dilació. 
Coneixes  a  Barcelona,  a  la  senyora  Lluisa 
Guiteras? 

Gui.        To?  L-rech  que  sí...  Es  a  dir  ..  no  sé  si .. 

Ramon.  Oy...  que  es  viuda? 

Gui-       Còm  s'entèn  .   viuda? 

Ramon.  De  fixo  que  ho  deu  ésser;  fa  massa  postures 
y  se  li  nota  l'afany  de  pescar  a  l'encesa. 
Donchs,  ab  reserva, 't  declaro,  íoanet,  que 
aquesta  dona  m'ha  trastornat  la  xaveta. 

Gui.        Mosca! 

Ramon.  Sí,  l'estimo,  l'adoro  ab  frenesí ! 

Gui.       Alsa,  alsa! 

Ramon.  Y  tota  vegada  que  es  viuda... 

Gui.        Veurà,  veurà... 

Ramon  T'asseguro  que  ho  es,  y  si  no  ho  fora.,  no 
tardaria  en  serho. 

Gui.       Dispensi,  més... 

Ramon.  Tingues  present.  Joanet,  que  seràs  el  méu 
nebot,  dintre  pochs  dies.  Jo't  caso  y  tu'm 
casaràs. 

Gui.        Que'm  pren  per  capellà? 

Ramon  No  sigues  bèstia;  vull  dir  que  li  parlaràs  de 
mes  qualitats,  pujantles  fins  als  núvols;  que'm 
serviràs  de  Cirineu,  de  reclam. 

Gui.        (Aparta  De  cobertora ! . . .  pillo ! 

Ramon  Aquí  la  tens;  te  recomano  gran  tino  y  forsa 
eloqüència. 

Gui.  (Apart.)  No  sols  s'empenya  en  conquistar  la 
meva  dóna,  sinó  que  encara  pretén  que  l'aju- 
di. Mireu  que  n'hi  ha  un  tip  de  la  situació  en 
que'm  trobo  1 

ESCENA  XVII 
-     DITS  Y  LLUÏSA 

Lluí.  (Apart,  rihent.)  M'ha  agafat  una  passió  de  riu- 
rer  ..  Es  ben  xocant  lo  que  m'ha  contat  el 
senyor  Pau. 

Ramon.  (Apart.)  Que  n'es  de  guapa!...  Ay;  el  cor 
se'm  remena  com  si  ballés  un  bolero. 

Lluí.  Ah!  Quina  sort!  Ja  està  tant  campant  el  se- 
nyor Pastor.  Se  coneix  que  sa  indisposició  no 
ha  sigut  cosa  de  cuydado. 

Gui         {Apart.)  Ja  tirani 

Ramon.  Au!  Comensa  la  comèdia. 

Gui.        {Apart.)  Fingiré  que  tinch  mal  de  caixal! 

Ramon.  (A  Lhiisa.)  En  Joanet  li  donarà  una  noticia. 

Lluí.     De  debò? 

Gui.  (Tapantse  la  cara.)  Sí,  senyora.  .  sàpiga  que'l 
senyor  Ramon... 

Ramon.  (Apuntantli  en  veu  baixa)  Mon  íntim  amich... 

Gui.       Mon  íntim  amich... 

Ramon.  (I  d)  Y  reputat  marí.  .. 

Gui.       Y  repu'.at  marí... 

Ramon.  (ld.)  Endevant,  gat  dels  frares. 

Gui.       Endevant,  gat  dels  frares... 

Lluí.      Què  s'empatolla?... 

Ramon.  (Id.)  L'estima... 

Gut.  L'es...  (Apart.)  Vaja...  lo  que  es  això  no  li 
encasqueto  de  cap  manera! 

Ramon.  Ets  un  talòs!  vés  a  pendrer  la  fresca.  Jo  m'en- 
carrego de  lo  demés. 

Gui         (Apart.)  De  lo  demés  ? 

Ramon.  (Dotíantli  empentes.)  No  badis!  l'Antonieta  fa 
rato  que't  crida. 

Gui  (Desde  la  porta.)  Deixarlos  plegats!...  (Tor- 
nant.) Que  no  fora  millor.  . 

Ramon.  Vésten  a  l'infern  (A  Lluïsa)  Ah,  senyora  .. 
m'entretenia  donant  bordades,  navegant  de 
bolina...  però'm  veig  obligat  a  tirar  l'àncora. 
Vostè  m'ha  vensut  a  dreta  lley...  arrio  donchs». 
la  bandera  y  la  deposito  als  seus  peus. 

Gui.  (Apart.)  A  n'ella  li  abats  la  bandera  y  a  mi'm 
vols  clavar  banderilles?...  Te  les  espinyaràs, 
manol 

ESCENA  XVIII 

DITS  Y  LAYETA 

Laye.  (Entra  corrents. }  Senyor  Ramon,  no  tenim  ti- 
rabuixó,  y  per  més  que  tothom  s'hi  escarrassa, 
ningú  encerta'l  modo  de  destapar  les  botelles. 
(Açafantlo  pe/s  faldons  de  la  levi/a.)  M'han  ma- 
nat que'l  vingués  a  cercar  pera  obriries. 

Veus  acompassades.  (Dins)  Lo  senyor  Ramon!  Lo. 
senyor  Ramon ! 

Laye.    Sent,  quin  xibarri? 

Qui.  (Apart.)  Me  fa  l'efecte  de  que  cantan  allò  de: 
«Lo  senyor  Ramon,  enganya  les  criades.* 

Ramon.  Quasi,  quasi  que  me'n  alegro  d'aquesta  inte- 
rrupció. Estich  tant  encongit  y  pertorbat.  .  Re- 
flexioni. Lluisa,  en  lo  que  acabo  d  exposarli; 
lo  rendiment  del  pabelló,  mon  amor  inmens... 
Me'n  vaig  a  treurer  taps   (Se'n  va  ab  la  Layeta.) 

ESCENA  XIX 

LLUÏSA  Y  SENYOR  GUITERAS 

Lluí.     Sab  qu'es  molt  fi  y  amable  aquest  capità  de 

barco? 
Gui.        (  Posantie  resoltament  davant  de  Lluisa.)  Encara 

goses  declararho? 

(Fingint  admiració.  )  Ayi  ay !  El  méu  marit-' 
Allavores  ets  tú  el  que  representes  descara- 
dament en  aqueix  poble  el  paper  de  promès 
enmatllevat?  Ton  indigne  procediment  reque- 
reix una  esplicació  y  espero  que  me  la  donaràs 
complerta  y  sens  engany 

(Apart.)  Malo!  Això  acabarà  com  el  rosari  de 
l'aurora  I 

Veyàm  .    què  hi  fas  a  Margineda? 
Y  tu...  què  hi  vens  a  fer? 

Aquestes  son   figues  d'altre  paner;   ara  no's 
tracta  de  mi    Vull  saber  la  veritat  ..  tota  la 
veritat;  es  l'únich  medi  que't  queda  pera  esbo- 
rrar la  falta  y  alcansar  ma  indulgència,  si  a  la 
confessió  segueix  un  bon  arrepentiment. 
Donchs,   mira  ..  es  molt  senzill;  he  baixat  del 
vagó  ..  y  el  tren  me  n'ha  jugat  una  de  crespa. 
Suposemho.  .  però,  perquè  fas  l'aleta  a  la  filla 
del  quefe  de  l'estació? 
Oh,  no  exageris.,  qui  dimoni  t'entabana? 
No'm  vinguis  ab  càmandules!    El  senyor   Pau 
m'ha  contat  l'historia  punt  per  punt. 
Si?.,   donchs,  posem  també  punt  a  la  qüestió 
y...  anemsen  a  casa 

(Detenintlo.  í  Esperat  un  instant  .  Perquè  has 
consentit  en  passar  pel  promès  de  l' Antonieta? 
Que  no  veus  que  tenia  d'aguardar  l'altre  tren? 
En  que  volies  que  passés  el  temps  ?  Bé  m'havia 
de  distreurer  una  mica  .  Ademés  aquesta  fami- 
lia's  veya  en  un  gran  apuro  y  pera  complaurer 
al  pare  de  la  noya,  . 

Lluí.  No't  valdran  les  mentides  El  senyor  Pau  m'ha 
afegit  que't  trobaves  en  un  verdader  conflicte 
y  que  no  podies  negarli  cap  favor  que't  de- 
manes 

Gui.        (Apart,  )  Malo!  Malo! 

Lluí.      A  causa  d'una  reclamació. 

Gui         (Apart )  Bona  l'hem  feta,  Geroni! 

Lluí.  Però  s'ha  oblidat  de  dirme  en  que  consisteix 
la  reclamació. 

Gui.        (Apart. )  Ay  !  quin  pès  me  treus  de  sobre  !. 

Lluí.  Lo  més  curiós  es  que  reya  com  un  beneyt  quan 
se  referia  al  teu  estat. 

Gui.  Es  natural.  Com  que  el  càsno  es  serio,  se  l'ha 
pres  en  broma. 

Lluí.  No  obstant,  per  certes  miradetes  y  parauletes 
encubertes.  he  deduhit  que  s'hi  han  barrejat 
unes  faldilles 

Gui.  (Ab  extf amada  indignació.)  Burrango!  què 
no'm  coneixes ? 

Lluí.  D'això  plora  la  criatura.  Pera  coronar  la  fes- 
ta, no'm  fassis  eixir  de  tino  Qui  era  aquella 
dóna?  Vaja,  descapdella. 

Cui  Quan  se  t'arrela  una  íal-lera  al  cervell,  no  hi 
ha  sants  del  cel  que  te  l'arrenquin  T'empenyes 
en  averiguar  qui  era?  (Després  d? una  petita 
pausa.)  Donchs  una...  vella  .  més  lletja  que 
un  pecat,  que  portava  d' amagatotis  un  gos 
carií  dins  d'un  cistell. 

Lluí.     Ah!... 

Gui.  Lo  contacte  d'aquets  animals  ab  les  persones, 
està  prohibit  ab  justícia  per  la  lley.  Ab  aqueix 
propòsit,  s'estableix  en  cada  comboy  un  com- 
partiment especial,  que  s'anomena  perrera. 

Lluí.     Si,  ja  ho  sé...  continua. 

Gui.  Així  que  entra'l  revisor  al  nostre  vagó,  repara 
en  el  gosset  que,  ab  un  pam  de  llengua,  prenia 
la  fresca  al  costat  del  cistell...  y  inmediatament 
apunta  el  nom  de  sa  mestressa  pera  donar  part 
de  la  falta  descuberta.  Aleshores  aquesta,  ab 
intent  de  deslliurarse  de  la  pena  y  aprofitant 
un  moment  de  descuy  t  del  empleat, 'm  plantifica 
'1  carií  sobre  les  cuixes,  y  jo'l  faig  desaparèixer 
sota  del  méu  abrich,  apretantli  la  boca  pera 
que  no  grinyoli. 

Lluí.      Y  després? 

Gui.  Després...  ja  t'ho  pots  pensar...  m'acusen  de 
còmplice  de  la  vella  per  infracció  d'un  article 
del  Reglament  de  policia  dels  ferro-carrils. 

Lluí.  Has  buydat  bé'l  sach?  Mira  que  si  m'ensibor- 
nes  ?... 

Gui.  Te  juro,  Lluiseta,  que  no  hi  ha  més  cera  que 
la  que  crema 

ESCENA  XX 

DITS  Y  RAFEL 

Rafel.  (Entrant  pel  foro.)  Se...  nyor...  senyor... 

Gui.  (Apart)  Bò,  aquest  estripaqüentos  ho  espat- 
llarà tot. 

Rafel  Venia  a  di...  dirli.  . 

Gui  Ara  no  estich  per  brochs.  (A  Lluïsa)  Surtim 
a  l'andén  a  pendrer  l'ayre.  Aquest  empleat  ha 
aixecat  el  colze-,  camina  de  gairell  y  no's  pot 
treurer  els  mots  de  la  boca. 

Lluí.      Deixal  parlar. 

Rafel.  Retiro  la  recla  ..  reclamació...  La  do...  dóna 
m'ho  ha  ..  confessat  de  pla. 

Gui.        (Apart  )  Recristina! 

Lluí.     La  seva  esposa? 

Gui.        (Baix.)  Si. .i  la  vella  del  gos. 

Rafel.  Segóns's  veu,  no  es  la  prim  ..  primera  vegada 
que.,    li  ocurreix 

Gui.       Millor,  donchs;  sia  enhorabona. 

Rafel.  Allò  de  sa  ..  sa  tia  deu  ser  ve,.,  veritat...  s'as- 
sembla a  mo. . .  molta  gent  y  vos  .  vostè  no  serà 
el  darrer  que  la  pren...  prengui  per  altra. 

Lluí.     Què  està  dihent? 

Gui.  (Baix.  '  Ja  t'ho  deya...  aqueix  home  té  un  gat 
com  un  temple. 

Rafel.  Dispen...  si  ..  y  gra.  .  gràcies  per  les  cinch... 
cinch  pessetes... 

Gui.       No  hi  ha  de  què...  Fins  un  altre  cop.  Adéu. 

(  Fentli  donar  una  volta.) 

Rafel.  Passinhobé.  Passinhobé.  (Guiieras  li  dona  em- 
pentes y  desapareix  pel  foro.) 

ESCENA  XXI 

LLUÏSA  Y  SENYOR  GUITERAS 

Gui.  ( Apart.)  Aixís  te  reventessis.  (Alt.)  Què  tal, 
Lluisa"'  Kstàs  convensuda1  S'ha  retirat  la  queixa 

y  pots  obrir  els  brassos  al  teu  marit  ignocent. 

Pel  camí  proseguirèm  y  rematarem  aquesta 

conversa. 
Lluí.     Per  més  que't  disculpis,  lo  dubte... 
Gui.        Desconfiadotal   Vaja,  Lluiseta,  abrassal  teu 

Manelet. 
(Abrassantla  ab  grans  extrems,  malgrat  la  resistència  de 
Lluisa.) 

ESCENA  XXII 

DITS  Y  ANTONIETA,  SENYOR-RAMÓN,   SENYOR  PAU 
Y  DESPRÉS  LAYETA  Y  UN  MOSSO 

Ramon  Trons  y  llamps! 

Pau.  Que  es  això?  Pera  cometrer  aquestes  imprudèn- 
cies en  casa  d'un  estrany,  es  precís  tenir  molta 
barra. 

Ramon.  Que  m'he  tornat  boig,  o  es  que'ls  ulls  em  fan 
papallugues? 

Gui.  (  Baix,  al  senyor  Pau. )  Es  ma  muller;  guarde'l 
secret 

Pau.  (Apart.)  Y  jo  que  li  he  referit  ab  tots  els  pels 
y  senyals  .. 

Ramon.  (Indignat.)  No  me'n  puch  avenir!  N'hi  ha  pera 
trinxarlo!  Si  al  mateix  dia  de  son  prometatge 
embesteix  com  un  toro  a  una  desconeguda, 
què  farà  després  d'haver  lograt  el  séu  intent. 
Y  aparentava  ser  manso  com  un  anyell  1 
{A  Lluïsa.)  En  quan  a  vostè,  fent  la  gata 
maula,  'm  donava  a  compendrer  que  rebia  ab 
satisfacció'l  méu  festeig.  Estich  molt  resentit 
de  sa  conducta. 

Lluí  Potser  que  així  s'escarmenterà  y  no  formarà 
judicis  temeraris,  respecte  a  persones  que  no 
coneix 

Ramon.  Y  encara  seria  prou  ximple  pera  esquitxar  els 
vuyt  mil  duros  a  un  desvergonyit,  a  un  brètol? 

Gui.  (Furiós.)  Eyl  a  poch  a  poch  !...  moderis  o  del 
contrari ..  (Calmantse.)  Ben  mirat,  perquè  me 

haig  d'enfadar,  si  aquets  insults  van  dirigits  a 

n'en  Joanet? 
Ramon.  (A  Antonieta  )  Vi  na,  Antonieta.  Veus  aquest 

home?  Donchs  te  prohibeixo  que't  casis  abell. 
Pau.       (.Apart )  Si  us  plau  per  forsa. 
Anto.    (Ab  alegria  )  No  passi  cuidado. 
Ramon.  (Mirant et rellotge.)  Tres  quarts  d'onze;  no'm 

quedan  més  que  quinze  minuts  pera  arreplegar 

els  trastets  y  despedirme  de  vosaltres. 
Pau.       Per  amor  de  Déu,    Ramon..     Y'ls  vuyt  mil 

duros?  Quina  culpa  té  ma  filla... 
Ramon.  No  vàrem  convenir  que'm  presentaries  el  pro- 
mès? Tota  vegada  que  encare  ha  de  néixer, 

s'ha  trencat  el  tracte 
(Mentrestant  se  treurà  la  corbata  y  la  livita  v's  posarà  la 
seva  roba  que,  durant  V escena  XI,  haurà  deixat  sobre 
una  cadira.) 
Anto.    Si  gosés  .  li  presentaria  un  pretendent    que  a 

mi  m'agrada  moltíssim  y  que  pot  ser...  també 

faria  per  vostè. 
Ramon.  Y  aquest  altre,  ahontpara? 
Anto.    A  Barcelona  ..  vindrà  demà  al  dematí.  {Entrt- 

ganth  un  paper )  Enteris  d'aqueix  telegrama. 
Ramon  (Llegint.)  «Arreglados  documentos.»  Llegaré 

manana  sin  falta.»  Bé,  però    còm  se  diu?  Qui 

es  aquest  subjecte? 
Anto.    Se  diu  AdolfitoDols  (Donantli  una  fotografia.) 

Miril.  .  veliaqui  son  últim  retrato. 
Ramon.  {Contemplantio  )  Quina  cara  de  mussol  1 
Anto.     No  peca  de  maliciós ...  pero'l  pobret  m'estima 

tant  .. 
Ramon  Ademés  es  un  tap,  un  carquinyoli... 
Anto.    Padrí,  no  me'l  rebutgi! 
Pau.      Regone'xo  que  es  un  xich  curt  de  talla,  però, 

cregas,  que  es  un  bon  minyó 
Ramon  Acabem  les  rahons;  mentres  no  sia  curt  de 

gambals...    m'hi    conformo.    {Entreganili  una 

cartera)  Aquí  tens  el  teu  dot. 
Pau.       Gràcies,  germà. 
Anto.     (Abrussantlo.)  Que  n'es  de  bondadós  1 

Ramon  Va  ja,  adéu,  Pau.  Adéu,  maca 

Anto.    Adéu  padrí,    y  bon  viatge.  'Xiulet  llunyà.) 

Pau        Cuyteu  ..  lo  tren  està  apunt  d'arribar. 

Laye     {Entrant  iib  una  maleta)    L'equipatge   del  se- 
nyor Ramon 

Gui.        (A  Lluïsa.)  Y  nosaltres  també  cap  a  casa. 

Pau.      Que  se'n  van  en  el  tren  de  les  onze? 

Gui.        Sens  falta  1  Ah;  fassim  el  favor  de!  bitllet. 

Pau.       {Enfregantli)   Te   rahó...    me'n   descuydava . 
{Soroll  del  tren  que  s'acosta   despay.) 

Mosso.  (Obrint  les  portes  del  foro.)  «Senores  viageros 
al  tren  » 

Lluí.      (Senyalant  al    públich.)   Que   no'ns  despedim 
d'aquets  senyors? 

Gui.        (Aielantantse  al  proscmi.)  Si   'rolen  rés  pera 
Barcelona? 

Lluí.     No,  home;  demàneïshi. 

Gui.        Demanar?   Això  es  cosa  teva;   fan  més  cas 
d  una  senyora 

Lluí.     (Al públich.)  donchs,  perdonin  y.  .  aplaudeixin 
al  autor. 

(Toch  de  campana.    Tots  se  dirigeixen  precipitadament  al 
foro.  Lo  tren  arriba  ab  l'tan  estrèpit. 


TELÓ 


Obres  dramàtiques  del  mateix  autor 


GflTflhflílES  PUBbICflDE5 
Qui  del  llop  parla  ..  comèdia  en  un  acte. 
ho  tren  de  les  once,  comèdia  en  un  acte. 

PRÓXIÍDES  fl  ESTREnflR5E 
Blanca  per  negre,  comèdia  en  tres  actes. 
Una  nit  del  dimonil...  comèdia  en  un  acte. 


Cfl5TEbbflr)E5  PUBhIGflDE5 
Reollstas  y  puritanos,  drama  en  cuatro  actos. 
EI  corazón  de  una  madre,  drama  en  cuatro  actos. 
Para  ingenio...  la  muger,  comèdia  en  un  acto. 
Tender  las  redes,  comèdia  en  un  acto. 

PR0XKI1E5  fl  ESTREHflRSE 
buchas  de  amor  y  de  glòria,  drama  en  tres  actos. 
Por  un  paHuelo,  zarzuela  en  un  acto. 

